راشد قریشی

میجر جنرل راشد قریشی اک ریٹایرڈ پاکستانی میجر جنرل نیں۔ اوہ 31 دسمبر 2005ء نوں دو ستارہ جنرل ریٹائر ہوئے۔ اوہ پرویز مشرف دے بہت قریبی سمجھے جاندے سی۔

فوجی کیریئر
راشد قریشی نے پاک آرمی وچ 17 اپریل 1971ء نوں 44 ویں پی۔ ایم۔ اے لونگ کورس وچ کمیشن لیا۔ پاک بھارت جنگ 1971ء وچ راشد قریشی نوں لہور سیکٹر وچ تعینات کیتا گیا۔ جنگ توں مگروں اوہناں دی کمپنی نوں راولپنڈی سیکٹر وچ تعینات کیتا گیا جِتھے اوہ جی ایچ کیو وچ سٹاف افسر بݨے۔ 1987ء وچ پرموٹ ہوکے لیفٹینیٹ کرنل بݨ گئے تے 10ویں بٹالیئن دے کمانڈنگ افسر بݨا دِتے گئے۔ 1991ء وچ کرنل بݨ گئے تے جوائنٹ چیف آف سٹاف کمیٹی سیکرٹریئیٹ وچ مِلٹری سیکرٹری لا دِتے گئے۔

انٹر سروسز پبلک ریلیشنز
راشد قریشی 1996ء وچ آرمی دے بین الخدماتی تعلقات عامہ (آئی ایس پی آر) ناݪ مُنسلِک ہوگئے۔ 1997ء وچ ترقی پاکے برگیڈیئر بݨ گئے۔ 1998ء وچ انٹر سروسز پبلک ریلیشنز دے ڈایریکٹر جنرل بݨا دِتے گئے تے جون 2003ء تک اِس عہدے اُتے فائز رہے۔
اوہ پرویز مشرف دے پرِنسِپل مِلٹری سیکرٹری وی رہے۔ راشد قریشی کارگل جنگ 1999ء دے دوران میڈیا اُتے رہݨ دی وجہ توں لائم لائٹ وچ آئے۔   

بطور میڈیا ایڈوایزر
جولائی 2007ء وچ صدر جرنل پرویز مشرف نے راشد قریشی نوں اپݨا میڈیا ایڈوائزر مقرر کرلیا۔ اوہ پرویز مشرف دے استعفے، 18 اگست 2008ء تک پرویز مشرف دے میڈیا ایڈوایزر رہے۔ 

باہرلے جوڑ
Interview with Pakistan's Maj. Gen. Rashid Qureshi
Pakistan Says India Tensions Peaking Again After Soldier's Death

گٹھ:پاکستانی جرنیل
گٹھ:پنجابی مسلمان
گٹھ:پنجابی شخصیتاں
گٹھ:پنجابی لوک
گٹھ:شعبہ بین الخدماتی تعلقات عامہ دے ڈائریکٹر جنرل